
Rhagarweiniad 


Llawer o ddiolch am eich ymroddiad i’r Rhaglen Athrawon Graddedig (RhAG). Mae Prifysgol Cymru y Drindod Dewi Sant yn falch iawn i weithio mewn partneriaeth agos â mentoriaid a hyfforddeion ar y RhAG.
Nod cyffredinol y RhAG yw bod hyfforddeion a gafodd eu hargymell am Statws Athro Cymwysedig (SAC) yn cyfuno gwybodaeth flaenorol am bynciau â’r sgiliau sydd eu hangen i fod yn effeithiol yn yr ystafell ddosbarth; mae’r gallu i danio brwdfrydedd eu dysgwyr a’u hysbrydoli yn hollbwysig.
Mae’r llawlyfr hwn wedi’i lunio ar gyfer hyfforddeion, tiwtoriaid prifysgol, mentoriaid a phenaethiaid adran.  Mae’r Drindod Dewi Sant yn gwerthfawrogi’r lefel uchel o broffesiynoldeb a fodelir gan staff allweddol yn yr ysgol a’u parodrwydd i rannu arfer da. Dylai hyfforddeion RhAG gael cyfleoedd i arsylwi ar athrawon medrus a gweithio ochr yn ochr â nhw, gan gymryd rhan mewn addysgu gyda nhw ar draws yr ystod oedran lawn y maent yn cael eu hyfforddi i’w haddysgu.  Mae cael gafael ar wybodaeth, derbyn disgwyliadau clir ac adborth rheolaidd yn hanfodol i ddatblygiad personol a phroffesiynol hyfforddeion RhAG.

Diogelu
Gwnewch yn siŵr fod yr holl hyfforddeion yn derbyn ac yn deall y polisi diogelu/amddiffyn plant pan fyddant yn cyrraedd yr ysgol a’u bod yn ymwybodol o’r swyddog amddiffyn plant dynodedig o fewn y lleoliad. 
Bydd hyfforddeion yn derbyn y Cod Ymddygiad gan CGA: https://www.ewc.wales/site/index.php/cy/documents-cym/fitness-to practise 

Bydd disgwyl i hyfforddeion ddarllen a deall polisi diogelu/amddiffyn plant y Brifysgol, sydd ar gael ar y wefan (https://uowtsd.sharepoint.com/corporate-services/Shared%20Documents/Policies%20&%20Strategies/Student%20Related%20Policies/Y_Polisi_Diogelu_Mai_2018.pdf).



Rolau a Chyfrifoldebau
Mae’r holl raglenni RhAG yng Nghymru’n cael eu rheoli a’u darparu gan 3 darparwr hyfforddi athrawon: Yr Athrofa (PCYDDS), Prifysgol Fetropolitan Caerdydd a ‘CABAN’ (Bangor a Chester).   
Mae’r bartneriaeth rhwng ysgolion a’r Athrofa yn hanfodol; mae natur unigryw'r llwybr, sy’n seiliedig ar gyflogaeth, i addysg a hyfforddiant cychwynnol athrawon yn ei gwneud yn ofynnol i bob partner wneud cyfraniad arbennig i’r rhaglen.
I gael rhagor o fanylion am y priod rolau a chyfrifoldebau, gweler y daflen atodol ‘rolau a chyfrifoldebau’. 

Strwythur y Rhaglen
Mae’r rhaglen RhAG wedi’i strwythuro’n bennaf o gwmpas cynllun gweithredu unigol yr hyfforddeion, y dylid penderfynu’n derfynol arno erbyn diwedd mis Medi. Mae’n hanfodol fod cofnod o bob diwrnod hyfforddi’n cael ei gadw drwy gydol y rhaglen (gweler t13 ac 14).  
[bookmark: _Toc299458892]
Astudiaeth dan arweiniad y Brifysgol
Mae elfennau o’r Safonau SAC na ellir eu bodloni yn yr ysgol yn galw am astudiaeth arbenigol yn y Brifysgol, lle bydd hyfforddeion yn mynychu darlithoedd, gweithdai a thiwtorialau.   Rhaid i hyfforddeion dreulio 10 diwrnod yn ymgymryd â hyfforddiant dan arweiniad y brifysgol yn unol â chyfarwyddyd Yr Athrofa.  

Hyfforddiant dan arweiniad yr ysgol

Gan fod y RhAG yn llwybr sy’n seiliedig ar gyflogaeth i’r proffesiwn addysgu, bydd y rhan helaeth o’r rhaglen yn digwydd yn y lleoliadau ysgol. Rhaid i hyfforddeion gael y cyfle  i addysgu ar draws o leiaf ddau gyfnod allweddol/ystod oedran olynol, fel y nodir yng nghynllun 2015 (2015 Rhif 1). 
Rhaid treulio o leiaf 10 diwrnod yn addysgu mewn ysgol gyferbyniol. Gellir cyfrif yr amser hwn yn rhan o’r 50 diwrnod hyfforddi mewn ysgol (sydd ar wahân i’r amserlen addysgu). 
Gorwedd y cyfrifoldeb i ddarparu hyfforddiant yn yr ysgol gyda’r ysgol. Fodd bynnag, mae’r rhestr ganlynol yn cynnig arweiniad i fentoriaid a hyfforddeion wrth ystyried yr ystod o weithgareddau priodol o fewn y diwrnodau hyfforddi: 
· cysgodi staff (e.e. arweinydd bugeiliol) ac addysgu tîm;                                                                    
· monitro pynciau penodol;                                        
· mynychu nosweithiau rhieni (cysgodi/chwarae rôl); 
· arsylwi a chyfrannu at gyfarfodydd cynnydd disgyblion;
· cael mewnbwn ynglŷn â’r strategaeth prydau ysgol am ddim (FSM);
· mynd i’r afael â darpariaeth hyfforddi ysgolion clwstwr, e.e. ymweld ag ysgolion arloesi;           
· archwilio cyfleoedd ar gyfer gwaith partneriaeth, e.e. prosiectau gyda cholegau lleol;   
· mynychu darpariaeth yr AALl a hyfforddiant ‘mewnol’ pwrpasol, e.e. y Rhaglen Athrawon Rhagorol;                                                           
· arsylwi ar arfer da (gweler t. 11);
· ymgymryd â hyfforddiant HMS/mewnbwn ‘hyfforddiant’ cyfarfodydd staff;  
· ysgogi craffu ar lyfrau a theithiau cerdded dysgu;
· ymchwilio polisïau ysgol a’u gweithredu (amddiffyn plant, ymddygiad, ac ati):
· ymweld ag ysgol ‘ragorol’; 
· trefnu ymweliad ysgol (asesu risg ac ati);
· cysylltu ag ysgolion sydd â chanran uchel o ddysgwyr Saesneg fel iaith Ychwanegol;  
· cefnogi cyfeillion darllen neu sesiynau ‘dal i fyny’;  
· archwilio cysylltiadau pontio, e.e. ysgolion bwydo, cyfarfodydd meithrin, ymweliadau cartref ac ati;
· arsylwi a chyfrannu at sesiynau meithrin/ymyrraeth;
· ymweld ag ysgolion sydd â chyraeddiadau cydnabyddedig e.e. Parchu Hawliau, ECO ac ati;
· cofnodi a dadansoddi data e.e. craffu a chymedroli;
· mentora disgybl ‘ffiniol’;
· ymrwymo i weithgareddau allgyrsiol (hyfforddiant a chefnogaeth);
· cynllunio a chyflwyno gwasanaeth;
· ymuno â grwpiau gwella / arloesi staff, Cymuned Dysgu Proffesiynol, triadau Dysgu ac Addysgu ac ati;
· ymweld ag unedau Anghenion Addysgol Arbennig (AAA) a/neu unedau i blant â nam ar eu golwg.



MAE MENTORIAID YN GYFRIFOL AM:
· reoli’r dysgu gan hyfforddeion a’u helpu i ddefnyddio amrywiaeth o strategaethau addysgu sy’n addas i’r disgyblion a addysgant; 
· arwain a chefnogi datblygiad proffesiynol yr hyfforddeion;
· sicrhau eu bod yn dod ar draws amrywiaeth o brofiadau ac adnoddau gan gynnwys TGCh; 
· darparu model dysgu cynyddol i hyfforddeion a monitro eu cynnydd, a  
· chymryd y rôl arweiniol wrth asesu myfyrwyr yn erbyn y Safonau ar gyfer Dyfarnu SAC.

Yn ystod cyfnodau cynnar y tymor cyntaf:
· ymgyfarwyddo â ddogfennaeth berthnasol RhAG;
· lledaenu disgwyliadau a gofynion adrannol/ysgol gyfan i’r hyfforddeion;
· rhoi arweiniad a manylion trefniadau ac arferion adrannol/ysgol gyfan; dosbarthu a thrafod Cynlluniau Gwaith; 
· cynllunio cyfleoedd i arsylwi ar arfer da a sicrhau bod hyfforddeion yn manteisio arnynt; 
· cynllunio a darparu cyfleoedd i hyfforddeion fynd i’r afael  ag addysgu cydweithredol gydag athrawon profiadol;
· rhoi amser o’r neilltu i ddosbarthu a thrafod polisïau adrannol / ysgol gyfan allweddol (e.e.  diogelu, dysgu ac addysgu, gwaith cartref, asesu, rheoli ymddygiad ac ati) a
· rhoi blaenoriaeth i rannu a thrafod polisïau a gweithdrefnau iechyd a diogelwch gyda hyfforddeion.




Yn rheolaidd trwy gydol y rhaglen:
· sicrhau bod hyfforddeion yn derbyn adborth adeiladol, ysgrifenedig a llafar ar ddysgu a arsylwyd, gan gynnwys targedau clir. Dylid rhoi adborth llafar erbyn diwedd diwrnod yr arsylwi, gydag adborth ysgrifenedig ymhen 2 ddiwrnod gwaith (3 adroddiad ffurfiannol pob hanner tymor);
· monitro cynnydd hyfforddeion trwy gydol pob wythnos a darparu adborth llafar clir ac adeiladol yn mynegi cryfderau a meysydd ar gyfer gwella;
· monitro gwaith cynllunio’r hyfforddeion a’u gwerthusiad o’u gwersi trwy graffu ar y ffeil cynllunio yn ogystal â’r PDP (ar wefan CGA);  

· annog hyfforddeion i werthuso ac adfyfyrio ar eu haddysgu (dylid diweddaru gwerthusiadau gwersi ac adolygiadau wythnosol yn gyson); 

· monitro ansawdd y cofnodion asesu disgyblion a lunnir gan yr hyfforddeion; 
· monitro ymddygiad proffesiynol a rhoi gwybod am bryderon i’r cydlynydd RhAG;
· monitro ansawdd a threfn ‘gwaith papur’ a chofnodion yr hyfforddeion; 
· cynnal cyfarfodydd ‘Adolygu Diwedd yr Wythnos’ gyda hyfforddeion i drafod cynnydd a chynnig cymorth a her briodol. Sicrhau, wrth iddynt ddod yn fwy cymwys, eu bod yn cael heriau newydd;
· sicrhau bod athrawon eraill sy’n ymwneud â mentora hyfforddeion yn cael cyfarwyddyd trylwyr ar eu rolau a’u cyfrifoldebau a 
· chydlynu’r mentora pan mae’n cael ei rannu gan athrawon o fewn yr un dosbarth neu adran.

Yn ystod cyfnodau olaf y rhaglen:
· gall fod yn briodol cynnal arsylwadau yn llai aml ond mae’n rhaid trafod a chytuno ar hyn rhwng y mentor, y tiwtor a’r hyfforddai;
· monitro bod y PDP wedi’i chwblhau (bydd y tiwtor prifysgol yn cynnig arweiniad penodol ynglŷn â thystiolaeth);
· rhoi arweiniad i’r myfyrwyr i gwblhau eu Proffiliau Dechrau Gyrfa; 
· mynychu’r Diwrnodau Cyflwyno Terfynol (25 a 27 Mehefin 2020).

Lluniwyd dogfen gryno ‘Rolau a Chyfrifoldebau cyfranogwyr y RhAG’ i gyd-fynd â hyn. 

Sicrhau Ansawdd
Mae cynnal sicrwydd ansawdd ym mhob agwedd ar y rhaglen yn hanfodol i lwyddiant. Dylid rhoi gwybod ar unwaith i’r cydlynydd rhaglen am unrhyw bryderon sy’n ymwneud â materion sicrhau ansawdd, megis hyfforddeion yn achosi pryder neu anghysonderau o ran yr asesu neu’r cymorth. 


Achos Pryder

Mae ‘Achos Pryder’ yn golygu nad ystyrir bod y cynnydd yn ddigonol i fodloni un neu fwy o’r Safonau ar gyfer Dyfarnu Statws Athro Cymwysedig.  Fel arfer, mae hyn yn ymwneud ag addysgu ymarferol, ond fe all hefyd gyfeirio at agweddau cyffredinol, e.e. ymddygiad personol a phroffesiynol. 
Bydd y tiwtor a’r mentor yn nodi unrhyw hyfforddeion sy’n achos pryder a/neu nad ydynt yn bodloni’r safon ofynnol yn ystod rhan gyntaf y rhaglen. Bydd eu hachos yn cael ei drafod gan fentoriaid a thiwtoriaid yn y Brifysgol a phenderfynir ar y camau i’w cymryd. Mae’r Corff Argymell a/neu’r Ysgol yn cadw’r hawl i derfynu rhaglen ar unrhyw adeg. 

Mae nodi ‘Achos Pryder’ yn gynnar yn caniatáu amser am hyfforddiant a chefnogaeth ychwanegol er mwyn helpu’r hyfforddai i fodloni’r Safonau gofynnol. Amlinellir prif gamau’r weithdrefn isod. 

1. Bydd y Mentor a/neu’r Tiwtor Prifysgol  yn nodi pryderon sy’n deillio o Dymor 1 yn ymwneud â’r cynnydd disgwyliedig i gyflawni’r Safonau SAC angenrheidiol  ac yn eu mynegi ar lafar i’r hyfforddai ac yn ysgrifenedig yn yr Adroddiad Interim a ysgrifennir gan yr ysgol.  Dylid rhoi copi o’r adroddiad hwn i’r hyfforddai a’r tiwtor prifysgol. Gellir rhoi rhybuddion yn gynt na hyn os yw’n briodol. 

2. Cynllun Gweithredu. Adolygir hwn yn dymhorol, yn dilyn trafodaethau gyda’r tiwtor Prifysgol a’r mentor; rhaid iddo roi sylw penodol i’r meysydd pryder a nodwyd.  Dylai’r Cynllun Gweithredu gael ei gwblhau gan yr hyfforddai a’r mentor a’i gymeradwyo gan y tiwtor prifysgol.

3. Rhaid monitro a chofnodi’r cynnydd yn Nhymor 2 a rhoddir copi o’r Cynllun Gweithredu i fentor yr hyfforddai. Dylid monitro cynnydd yn erbyn y Cynllun Gweithredu a’i gofnodi’n glir yn y nodiadau i’r hyfforddeion ac ar ffurflenni ffurfianol. 

4. Golyga nodi Achos Pryder ar ddiwedd Tymor 2 (boed hynny’n rhywbeth newydd neu barhaus) fod yna bryderon sylweddol ynghylch y lefel cyrhaeddiad mewn un neu fwy o’r Safonau, sy’n awgrymu bod yr hyfforddai mewn perygl o fethu. 

5. Gofynnir i hyfforddeion sy’n achos pryder difrifol ddod am gyfweliad gyda Chydlynydd y Rhaglen RhAG i ystyried eu dyfodol ar y rhaglen RhAG.   Mae gan yr hyfforddeion hawl i ddod â rhywun o’u dewis i’r cyfarfod. 

6. Caiff cynnydd yn Nhymor 3 ei fonitro’n agos a’i gofnodi.   Cytunir ar amserlen benodol, gan ganolbwyntio ar addysgu yn y dosbarth ac arsylwi â ffocws.  Bydd hyfforddeion Achos Pryder yn cael asesiadau gwersi amlach, gan gynnwys dau gan uwch aelodau staff.  Mae’n bosibl y bydd yr hyfforddai’n cael ymweliad ychwanegol gan Gydlynydd y Rhaglen RhAG. 


Arsylwadau â Ffocws ar Arfer Da 

Mae arsylwadau â ffocws yn rhan bwysig o ddod yn ymarferydd adfyfyriol. Mae angen i fentoriaid gynorthwyo hyfforddeion er mwyn iddynt ganolbwyntio ar effaith eu haddysgu ar lesiant, cynnydd a chyrhaeddiad plant. 



Arsylwi ar addysgu:

Cyn ymgymryd ag unrhyw arsylwadau, rhaid i hyfforddeion gytuno ar ffocws gyda’r mentor ac unrhyw staff. Rhaid i’r trafodaethau gymryd i ystyriaeth unrhyw brofiadau a thargedau penodol a nodwyd yn adolygiadau wythnosol yr hyfforddeion. Dylai hyfforddeion:

· gynllunio eu harsylwadau gan gymryd i ystyriaeth gwestiynau allweddol sy’n ymwneud â’r ffocws; 

· cofnodi’r hyn maent wedi’i weld ar y profforma RhAG perthnasol;

· yn dilyn yr arsylwi, cymryd rhan mewn deialog broffesiynol a sicrhau bod y sylwadau ysgrifenedig yn gofnod cywir o’r digwyddiad a arsylwyd; 

· adfyfyrio ar arsylwadau, gan ystyried y gwahaniaethau rhwng meysydd y cwricwlwm a chyfnodau allweddol e.e. nodi materion generig, oedran penodol ac ati, a sut mae’r rhain yn effeithio ar yr addysgu a’r dysgu gan ddisgyblion. 


Arsylwi ar ddysgu:

· cytuno ar ffocws gyda’r mentor / tiwtor prifysgol a nodi’r plant a fydd yn ganolbwynt yr arsylwi ar ddysgu; 

· sicrhau eu bod yn cofnodi manylion perthnasol am bob plentyn; 

· gwneud arsylwadau priodol gan ddefnyddio fformatau ysgol addas.


Ffeiliau Hyfforddeion
Rhaid i’r ffeiliau gael eu cadw yn electronig, ac ar gael yn hwylus i fentoriaid, tiwtoriaid a phenaethiaid. Rhaid iddynt gydymffurfio ag arferion ysgrifennu Cymraeg a dylid eu labelu’n glir fel y gellir pori trwyddynt yn hawdd. Rhaid i’r cynnwys ystyried moeseg y proffesiwn sy’n ymwneud â hawliau a sensitifrwydd plant unigol, gweithwyr proffesiynol ac oedolion eraill.

Bwriedir i ffeiliau fod yn ddogfennau gwaith defnyddiol, a darparu cofnod o ddealltwriaeth a meddylfryd proffesiynol cynyddol. Maent hefyd yn:

· darparu prif elfen y dystiolaeth ar gyfer asesu cynnydd hyfforddeion tuag at gyflawni’r safonau SAC;

· cofnodi’r paratoi a’r cynllunio angenrheidiol ar gyfer addysgu a dysgu effeithiol;

· gweithredu fel canllaw / pwynt cyfeirio uniongyrchol i hyfforddeion yn eu gwaith yn yr ystafell ddosbarth;

· cadw cofnodion priodol o gynnydd plant;

· cynnwys gwerthusiadau ac adolygiadau’r hyfforddeion o’u haddysgu a 

· darparu tystiolaeth o’r holl gyfarfodydd a fynychwyd ynghyd â hyfforddiant yn y brifysgol a’r ysgol (gweler hyfforddiant dan arweiniad yr ysgol).


Rhaid i hyfforddeion sy’n ymgymryd â rhaglen goladu enghreifftiau o dystiolaeth o safon uchel yn erbyn safonau SAC ac adolygu ar ddysgu proffesiynol perthnasol. Ar gyfer hyfforddeion sy’n cwblhau o fewn un tymor/dau dymor gall fod yn briodol darparu tystiolaeth addas i’r safonau. Rhoddir arweiniad yn ystod diwrnodau’r Brifysgol-seiliedig. 


Gweithdrefnau Asesu ac Adrodd ar Sesiynau  
Dylid cynnal arsylwadau ffurfiol sesiwn yn rheolaeth (3 adroddiad pob hanner tymor). Yn ystod pob hanner tymor,  bydd tiwtor y brifysgol yn arsylwi un wers.  At ddibenion cymedroli, cynhelir sesiwn arsylwi ar y cyd gan y tiwtor prifysgol a’r mentor ysgol yn ystod tymor yr Hydref. Rhaid i fentoriaid hefyd gwblhau adroddiad interim mis Chwefror/Mawrth 2020 ar ôl ymgynghoriad llawn â’r hyfforddai. Dylid e-bostio hwn at swyddfa GTP.
 

Trefniadau Asesu Terfynol

Bydd y tiwtor prifysgol yn wneud ymweliad terfynol, ac yna archwiliad terfynol o’r ffeil dystiolaeth SAC. Rhaid cwblhau ffeiliau a sicrhau eu bod yn barod i’w harchwilio ar y dyddiad a bennwyd. Bydd y weithdrefn asesu derfynol hefyd yn cynnwys Diwrnod Cyflwyno Terfynol* pan fydd yn ofynnol i hyfforddeion roi cyflwyniad deng munud ar agwedd allweddol ar ddatblygiad proffesiynol (rhoddir rhagor o fanylion maes o law).  Rhaid i’r holl ffeiliau gael eu hasesu a’u llofnodi gan diwtor cyn y Diwrnodau Cyflwyno Terfynol (25 a 26 Mehefin 2020). 
*Bydd hyfforddeion sy’n dilyn rhaglen fyrrach yn cael dyddiad asesu terfynol fel y bo’n briodol.


Ymweliad yr Arholwr Allanol 
Dewisir sampl fach o hyfforddeion i dderbyn ymweliad gan Caroline Montgomery (arholwr allanol). Hysbysir hyfforddeion ymlaen llaw.




Cofnod Hyfforddi       Hyfforddiant dan arweiniad y Brifysgol (o leiaf 10 diwrnod)
	
Rhif:
	

Teitl y sesiwn:



	
Amlinelliad byr o gynnwys y sesiwn:
	
Dyddiad:

	
1
	
Cofrestru

	
	
Dydd Mercher
18 Medi 2019


	
2
	
Archwiliadau Rhifedd/Llythrennedd
Damcaniaeth Dysgu ac Adfyfyrio

	
	
Dydd Mercher 
16 Hydref 2019

	
3
	
Rheoli Ymddygiad a Gweithio gyda Dysgwyr MAT


	
	
Dydd Mercher 
20 Tachwedd 2019

	
4
	
Paratoi ar gyfer Adolygiad Interim 

Technoleg Greadigol



	
	
Dydd Mercher
11 Rhagfyr 2019

	
5
	
Diogelu 

Iechyd Meddwl a Llesiant



	
	
Dydd Mercher
15 Ionawr 2020

	
6 & 7
	
Dangos y Cerdyn Coch i Hiliaeth

Cynhadledd NEU


	
	
Dydd Mawrth & Dydd Mercher
11 a 12 Chwefror


	
8
	
Cymraeg ynyr Ystafell Ddosbarth 

Cefnogi Dysgwyr ‘Saesneg fel Iaith Ychwanegol’
	
	
Dydd Mercher
13 Mai 2020


	
9
	
Proffiliau Dechrau Gyrfa
Archwiliadau Ymadael
Cofrestru gyda CGA


	
	
Dydd Mercher
24 Mehefin 2020


	
10
	
Diwrnodau Asesu Terfynol


	
	
Dydd Iau 25 Mehefin 2020/ Dydd Gwener 26 Mehefin






Cofnod Hyfforddi       Hyfforddiant dan arweiniad yr Ysgol (40 diwrnod)
	Teitl y sesiwn
	Cyd-destun a sylwadau ychwanegol

	Hyd y sesiwn

	Dyddiad

	

	



	
	

	

	



	
	

	

	



	
	

	

	



	
	

	

	



	
	

	

	



	
	

	

	



	
	

	

	



	
	

	

	



	
	

	

	Cyfanswm oriau

	



	

	Cyfanswm diwrnodau

	








Adolygiad o’r Lleoliad Ysgol Cyferbyniol

Mae’n bwysig nodi targedau o’r ail leoliad ysgol ac adolygu eich profiad. Defnyddiwch y cwestiynau canlynol i gynorthwyo â’r adfyfyrio wedi’r lleoliad:

· Yn eich barn chi, pa brofiadau dysgu/addysgu oedd fwyaf arwyddocaol o ran eich datblygiad proffesiynol? Pam? 

· Pa agweddau o’r ail amgylchedd ysgol oedd yn heriol, yn eich barn chi? Pam?

· Sut gwnaethoch chi ymateb i'r heriau? Beth fyddech yn ei wneud yn wahanol?

· Beth oedd y prif bwyntiau dysgu o’r profiad hwn? Sut byddwch chi’n addasu eich addysgu i fynd i’r afael â’r rhain?

